سعودییه عربیستانینین ولیعهد شاهزادهسی محمد بین سلمان کورروپسییا ایله مباریزه کامپانییاسینا باشلاییب. لاکین ناظیرلرین و شاهزادهلرین حبسی بیر سیرا عرب موشاهیدهچیلری اوچون جسارتلی گؤرونسه ده، حاکمیتین کونسولیداسییاسی باخیمیندان ریسکلیدیر.
آخار. آذ خبر وئریر کی، بو ادعا ایله آمریکالی آنالیتیک دیوید ایگناتیوس «واشینگتون پوست» قزئتینده درج اولونان مقالهسینده چیخیش ائدیب. ایگناتیوس سعودییه عربیستانی بیزنسمنلریندن بیری ایله موذاکیره زامانی بین سلمانین یئنی اؤلکه یاراتدیغینی، لاکین بونون اوچون ریسکلی آددیملار آتدیغینی، عینی زاماندا بوتون شاهزاده و دینی کونسرواتورلارا میدان اوخودوغونو بیلدیریب. بیزنسمن همچینین حبس ائدیلهنلر آراسیندا کئچمیش کرالین اوغلو و میللی قواردییانین رهبری شاهزاده میتب بین عبداللهنین دا اولدوغونو بیلدیریب. محض بو ایستروکتورون کرال عائلهسینده معین قدر بالانس یاراتدیغینی و آرتیق بو بالانسین داغیلدیغی وورغولانیب.
ایگناتیوسون فیکرینجه، ولیهد شاهزاده بیلهرکدن سعودییه عربیستانیندا عنعنوی ایداره ائتمه سیستمینی محو ائدیر. بئله کی، گنج شاهزاده کرال عائلهسینده کونسنسوسا گئتمک اوزینه ایجرا ائدیجی حاکمیتی اله کئچیریر و اؤز گوندهمینی فورمالاشدیریر. بین سالمانین هدفی گنج سعودییهلیلر آراسیندا پوپولیار اولوب، یئنی کراللیغی یاراتماق ایستهیهنلری اؤز اطرافیندا سفربر ائتمکدیر. او، همچینین، اومید ائدیر کی، دینی الیتا دا اونون دییشیکلیکلرینی دستکلهیهجک.
مؤلفین سؤزلرینه گؤره، رفورم ریتوریکاسی و تمیزلیک چین کیمی آوتوریتار رژیملرین یاناشماسینی خاطیرلادیر:
«سی سزینپین کورروپسییادا آنالوژی سیستمدن یارارلاندی. بونونلا دا پارتییا و حربی ساحهدهکی لیدرلری دییشدیرمیی باجاردی».
ایگناتیوس همچینین محمد بن سالمانین آمریکا پرئازیدنتی دونالد ترامپ و اونون یاخین اطرافینین جدی دستییندن ایستیفاده ائتدیینی بیلدیریب.
«بؤیوک احتیماللا ترامپین باش موشاویری جارد کوشنرین کئچن آی شخصاً الریاضا سفری تصادفی کاراکتر داشیمیردی. دئییلنه گؤره، ایکی شاهزادزه گئجه ۴-ه قدر یاتمایاراق، ایستراتژی پلانلاشدیرما ایله باغلی فیکیر موبادیلهسی آپاریبلار».
azb_Arab azb_Arab azb_Arab azb_Arab azb_Arab azb_Arab azb_Arab